মহানগর ওয়েবডেস্ক:মা আসতে আর মাত্র কয়েকটা দিন৷ তারপরই বাংলা গা ভাসাবে পুজোর আনন্দে৷ নতুন নতুন সাজপোশাক, খাওয়া দাওয়া ছাড়াও বাঙালীর মাথায় এইসময় ঘুরপাক আরও একটা চিন্তা৷ ভিড় এড়িয়ে খুব কম সময়ে কীভাবে আগে দর্শন পাওয়া যাবে মায়ের৷ যার জন্য দরকার হয় প্যান্ডেল পাসের৷ কোনওমতে একবার সেই পাস জোগাড় করে নিতে পারলেই কেল্লাফতে৷ তবে এবার বিশেষ কিছু মানুষের জন্য বিশেষ কিছু পাস চালু করছে রাজ্য সরকার৷ এবার আরও মানবিক রাজ্য সরকার৷ মণ্ডপ দর্শনে আসা বিশেষভাবে সক্ষম মানুষ, অসুস্থ ও বৃদ্ধ-বৃদ্ধাদের কথা মাথায় রেখে 'ক্লাব ইনভাইটি' পাস চালু করার পক্ষে সায় দিলেন মুখ্যমন্ত্রী মমতা বন্দ্যোপাধ্যায়।
আর মাত্র কয়েকদিনের অপেক্ষা! এবারের পুজোয় বিশেষ পাস দেবে রাজ্য সরকার